Sjednica Upravnog odbora Lokalne akcijske grupe Vuka – Dunav, održana je dana 01. prosinca 2014. godine u 11.00 sati u Općini Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 9. sjednice Upravnog odbora**

Sjednicu Upravnog odbora LAG-a Vuka – Dunav otvara Predsjednik Upravnog odbora, Marjan Tomas, u 11.30 sati.

Utvrđeno je da su temeljem odredbi Statuta LAG-a Vuka - Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Nataša Tramišak, Općina Antunovac,
2. Ivan Hampovčan, PVZ „Fructus“ Antunovac,
3. Zdenko Đerđ, HVIDRA Antunovac,
4. Ivan Žeravica, Općina Čepin,
5. Marina Krajnović, Općina Ernestinovo,
6. Damir Maričić, Općina Vuka,
7. Marjan Tomas, Općina Vladislavci,
8. Zdravka Kuhar, PVSZ „Agrovladislavci“,
9. Bojana Orsić, PORC Erdut,
10. Bojana Orsić, OPG Orsić,
11. Jugoslav Vesić, Općina Erdut, p. p. Bojana Orsić,
12. FotoVIVIDart j.d.o.o., P. Svačića, 31216 Antunovac,
13. Nataša Tramišak, Duga 71a, Ivanovac, 31216 Antunovac

Utvrđuje se da je valjanu punomoć za glasanje na Upravni odbor dostavila Bojana Orsić, opunomoćenica Općine Erdut.

Za zapisničara je izabrana Iva Tokić, a za ovjerovitelja zapisnika Ivan Hampovčan.

Usvojen je sljedeći

**DNEVNI RED**

1. USVAJANJE ZAPISNIKA SA 8. SJEDNICE UPRAVNOG ODOBRA,
2. IZVJEŠTAJ O RADU LOKALNE AKCIJSKE GRUPE VUKA – DUNAV ZA 3. TROMJESEČJE; PROVEDBA UGOVORA O DODJELI SREDSTAVA IZ IPARD PROGRAMA MJERA 202 ZA SUFINANCIRANJE LAG-a,
3. ODLUKA O PROVEDBI EDUKACIJE ZA POLJOPRIVREDNIKE U SURADNJI S TVRTKOM AGRIVI D.O.O.,
4. ODLUKA O PRIMANJU NOVIH ČLANOVA LAG-A,
5. PITANJA I PRIJEDLOZI.

Ad1.: USVAJANJE ZAPISNIKA S 8. SJEDNICE UPRAVNOG ODBORA LAG VUKA - DUNAV

Članovi LAG-a Vuka – Dunav dobili su Zapisnik sa 8. sjednice Upravnog odbora. Predsjednik Upravnog odbora LAG-a otvara raspravu. Budući da rasprave nije bilo, Predsjednik daje Zapisnik na glasovanje, a nakon glasovanja konstatira da je Zapisnik sa 8. sjednice jednoglasno prihvaćen.

Ad2.: IZVJEŠTAJ O RADU LOKALNE AKCIJSKE GRUPE VUKA – DUNAV ZA 3. TROMJESEČJE; PROVEDBA UGOVORA O DODJELI SREDSTAVA IZ IPARD PROGRAMA MJERA 202 ZA SUFINANCIRANJE LAG-a

Predsjednik Upravnog odbora LAG-a, Marjan Tomas, otvara ovu točku dnevnog reda te predaje riječ Predsjednici LAG-a Vuka Dunav, Nataši Tramišak. Predsjednica LAG-a upoznaje prisutne članove s dosadašnjim radom LAG-a. Ističe kako je u prvih šest mjeseci rada LAG-a utrošeno oko 145.000,00 kuna te da je za 3. tromjesečje prema Ministarstvu poljoprivrede upućen Zahtjev za isplatu i iznosu od 123.142,43 kune. Ističe kako je LAG-u upućen pozitivan komentar Agencije za plaćanja u poljoprivredi, ribarstvu i ruralnom razvoju za dosadašnji rad i provedbu aktivnosti na vlastitome području. Također spominje kako će se u svrhu nabave uredske opreme i isplate plaće nove zaposlenice LAG-a, povećati utrošak sredstava u Podmjeri 2, no unatoč tome iznos se neće utrošiti u cijelosti.

Kao i na prethodnoj sjednici, još jednom poziva sve članove da dostave projektne prijedloge koji će se uvrstiti u Strategiju razvitka LAG-a za razdbolje 2014. – 2020. te istične njezin značaj.

Prijedlog Izvještaja je dan na glasovanje i jednoglasno je prihvaćen te je nastala sljedeća

**Odluka o prihvatu devetomjesečnog financijskog izvještaja o radu LAG-a Vuka – Dunav.**

Ad3.: ODLUKA O PROVEDBI EDUKACIJE ZA POLJOPRIVREDNIKE U SURADNJI S TVRTKOM AGRIVI D.O.O.

Predsjednik Upravnog odbora LAG-a, Marjan Tomas, otvara ovu točku dnevnog reda te predaje riječ Predsjednici LAG-a, koja prisutne upoznaje s potrebom i ciljem provedbe edukacije za poljoprivredne proizvođače i OPG-ove s područja LAG-a. Edukacije će se provoditi u suradnji s tvrtkom Agrivi d.o.o. iz Kutine, koji će ujedno predstaviti svoju aplikaciju za inteligentno upravljenje u poljoprivredi, prepoznatu u oko 80 zemalja svijeta, a iznosit će 480,00 kuna po polaznicu, odnosno 19.200,00 kuna za 40 polaznika.Ujedno najavljuje plan provedbe naredne edukacije za poljoprivrednike i obrtnike „Održivo upraljanje pesticidima“ edukaciju za mlade na temu „Upravljanje projektnim ciklusom“ te za veljaču 2015. godine.

Prijedlog je dan na glasovanje i jednoglasno je usvojen te je nastala sljedeća

**Odluka o provedbi edukacije za poljoprivrednike u suradnji s tvrtkom Agrivi d.o.o.**

Ad4.: ODLUKA O PRIMANJU NOVIH ČLANOVA LAG-A

Predsjednik Upravnog odbora, Marjan Tomas, predstavlja 10 pristiglih zahtjeva za članstvo u LAG-u Vuka – Dunav, među kojima:

1. OPG Vidranski Josip, Kolodvorska 9, 31216 Antunovac,
2. OPG Milenko Biloš, Crkvena 26, Ivanovac, 31216 Antunovac,
3. OPG Marija Ivšan, Hrvatske Republike 50, 31216 Antunovac,
4. OPG Vedran Potočnjak, A.G. Matoša 3, 31216 Antunovac
5. OPG Kubica Ivan, Šandora Petefija 43, Hrastin, 31404 Vladislavci,
6. OPG Horvatek Ivan, Duga 37, Ivanovac, 31216 Antunovac,
7. OPG Gojko Leventić, Bjelolasička 29, 31431 Čepin,
8. OPG Jasna Antunović Turk, Ul. braće Radić 17, 31226 Dalj,
9. OPG Sauber Ružica, Plješevička 23, 31431 Čepin,
10. OPG Ileš Horvat, I. Lole Ribara 78, 32121 Korog,
11. OPG Davor Buljić, Karašička 10, 31431 Čepin,
12. PTO „Mia“, Duga 37, Ivanovac, 31216 Antunovac,
13. PO Tomislav Lovković, Cetinska 16, 31207 Tenja,
14. FotoVIVIDart j.d.o.o., P. Svačića, 31216 Antunovac,
15. Nataša Tramišak, Duga 71a, Ivanovac, 31216 Antunovac.

Zahtjevi za članstvo jednoglasno su usvojeni te je nastala sljedeća

**Odluka o primanju novih članova LAG-a.**

Ad5.: PITANJA I PRIJEDLOZI

Predsjenica LAG-a ističe kako će LAG Vuka – Dunav prema novom Zakonu o Udrugama biti obavezan formirati proračuna za 2016. godinu.

Drugih pitanja, prijedloga i komentara nije bilo te je Predsjednik Upravnog odbora, Marjan Tomas, zaključio 9. sjednicu LAG-a Vuka – Dunav u 12.15 sati.

URBROJ: UO/14-29

U Antunovcu, dana 01. prosinca 2014. godine.

|  |  |
| --- | --- |
| Zapisničar  Iva Tokić | Predsjednik Upravnog odbora LAG-a  Marjan Tomas |
|  |  |
|  |  |
|  |  |
| Ovjerovitelj zapisnika  Ivan Hampovčan | |